b'\n_START_ARTICLE_\nAnsambel Vilija Petri\xc4\x8da\n_START_PARAGRAPH_\nAnsambel Vilija Petri\xc4\x8da deluje \xc5\xbee od leta 1961. \xc5\xa0e pred tem pa je bil ustanovljen ansambel Planika, ki je bil nekak\xc5\xa1en in\xc5\xa1trumentalni predhodnik kasnej\xc5\xa1ega tudi pevsko zasedenega Kvinteta bratov Petri\xc4\x8d. Seveda je najve\xc4\x8dji pe\xc4\x8dat ansamblu (ki se je nekoliko kasneje preimenoval v ansambel Vilija Petri\xc4\x8da) dala prav vokalna zasedba, v kateri je izstopala Majda Renko, ki je s svojim petjem vselej navdu\xc5\xa1evala ob\xc4\x8dinstvo._NEWLINE_V vseh teh letih smo bili pri\xc4\x8de \xc5\xa1tevilnim avtorskim skladbam, npr.: Maja vse cveti, Ko se pti\xc4\x8dki \xc5\xbeenijo, Kadar Slovenec zapoje, itn., ki so osvojile srca mnogih poslu\xc5\xa1alcev. Ansambel je bil tudi studijsko precej aktiven, saj so v tem \xc4\x8dasu posneli okoli 160 skladb in izdali kar dvajset plo\xc5\xa1\xc4\x8d in kaset.'